Separatistinen feminismi

Separatistinen feminismi on feministisen ajattelun muoto, joka ei kannata heteroseksuaalisia suhteita, sillä sen mukaan sukupuolten väliset ristiriidat ovat ratkaisemattomia. Separatistifeministit eivät usko miesten luopuvan patriarkaalisesta ajattelustaan.Sarah Hoagland, "Lesbian Ethics." Separatistifeministit keskittyvät työskentelyyn toisten naisten kanssa vältellen kanssakäymistä miesten kanssa esimerkiksi eläen ja työskennellen pelkästään naisista koostuvissa yhteisöissä. 

Kirjailija Marilyn Frye kuvaa separatistista feminismiä "naisten itsensä aiheuttamaa irtautumista erilaisista miesten asettamista normeista sekä miesten valtaa ja etua korostavista ja niitä edistävistä instituutioista, suhteista, rooleista ja aktiviteeteista".Marilyn Frye, "Some Reflections on Separatism and Power." Feminist Social Thought: A Reader, Diana Tietjens Meyers (ed.) (1997) New York: Routledge, ss. 406-414.

Feministeistä ainoastaan pieni osa on separatistisia, ja ajattelutapa on kyseenalaistettu sekä feministiliikkeessä että sen ulkopuolella. Separatistiset naiset elävät yleensä selibaatissa tai lesbosuhteessa erottautuakseen heidän näkemyksensä mukaan patriarkaalisesta yhteiskunnasta.

Lesboseparatismilla tarkoitetaan lesbofeminismin muotoa, johon saattaa liittyä myös homoseksuaalien kansallisvaltiota ajava, niin sanottu queer-nationalismi, sekä poliittinen lesbous. Se liitetään usein myös diaaniseen pakanuuteenEmpowering the Goddess Within , Jessica AltonGoddesses and Witches: Liberation and Countercultural Feminism , Rosemary Ruether.

Katso myös
4B

Lähteet

Luokka:Radikaalifeminismi
Luokka:Feministinen teoria
Luokka:Politiikan teoriat